CELEX: C2004/262/71
Language: lt
Date: 2004-10-23 00:00:00
Title: Byla T-294/04 Internationaler Hilfsfonds e.V. 2004 m. liepos 23 d. pareikštas ieškinys Europos Bendrijų Komisijai

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/37
            
         Internationaler Hilfsfonds e.V. 2004 m. liepos 23 d. pareikštas ieškinys Europos Bendrijų Komisijai
   (Byla T-294/04)
   (2004/C 262/71)
   Bylos kalba: vokiečių
   2004 m. liepos 23 d. Europos Bendrijų Pirmosios instancijos teisme buvo pareikštas Internationaler Hilfsfonds e.V., įsisteigusio Rosbache (Vokietija), atstovaujamo Rechtsanwalt H. Kaltenecker, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               priteisti pareiškėjui iš atsakovo 54 037 eurų turtinės žalos, patirtos dėl Komisijos tarnautojų elgesio, prieštaraujančio jų tarnybinėms pareigoms, atlyginimą, taip pat bylinėjimosi išlaidas bei pareiškėjo turėtas išlaidas.
            
         Teisiniai pagrindai ir pagrindiniai argumentai
   Pareiškėjas yra Vokietijos nevyriausybinė organizacija, veikianti humanitarinėje srityje.
   Pareiškėjas tvirtina, kad Teismas byloje T-321/01 (1) Komisijos veiksmus atmetant du pareiškėjo prašymus dėl kofinansavimo pripažino neteisėtais ir panaikino atitinkamą Komisijos sprendimą. Pareiškėjas teigia, kad ikiteisminiame procese Europos ombudsmeno tarnyboje jis patyrė nemažai išlaidų, kurių atlyginimo galimybės byloje T-321/01 Teismas, remdamasis proceso taisyklėmis, nenorėjo pripažinti. Taigi, pareiškėjui telieka pareikšti ieškinį Komisijai dėl tarnybinės atsakomybės pagal EB sutarties 288 straipsnio 2 dalį.
   
      (1)  2003 m. rugsėjo 18 d. sprendimas byloje T-321/01 Internationaler Hilfsfonds/Komisija (Recueil dar nepaskelbtas).